
Tirdzniecības noteikumi
Amatnieku un mājražotāju
TIRDZIŅŠ ĀDAŽOS

1. Pasākuma rīkotājs ir Ādažu novada pašvaldības iestāde “Ādažu Kultūras centrs”.
2. Teritorija – Gaujas iela (Gaujas iela 30 (pie vidusskolas)  - Gaujas iela 33A (pie KC)
3. Tirgus norises laiks 2021. gada 4.septembrī no plkst. 10.00 līdz 16.00. Ņemot vērā objektīvu nepieciešamību Organizators ir tiesīgs mainīt tirdzniecības laiku.
4. Katrai tirdzniecības vieta nodrošina  estētisku, ar rīkotāju saskaņotu  tirdzniecības teritorijas  aprīkojumu kvalitatīvu noformējumu un sortimentu;
5. Tirdzniecības vietas noformējuma un apģērba stilam jābūt savstarpēji saskaņotam un atbilstošam piedāvāto izstrādājumu klāstam.
6. Tirdzniecības vietas tiks sadalītas pēc iezīmētā plāna – 60 vietas (Pielikums Nr.2).
7. Par tirdzniecības vietas izmantošanu tiek iekasēta pašvaldības nodeva, pamatojoties uz Ādažu novada domes 2010. gada 28. septembra saistošajiem noteikumiem Nr. 27 “Saistošie noteikumi par nodevu tirdzniecībai publiskās vietās Ādažu pašvaldības teritorijā” (http://www.adazi.lv/upload/novada_dome/and_saistosie_not/snot_nodeva_tirdzniecibai_publiskas_vietas_konsolidets.pdf):
	Ar pašu ražotiem lauksaimniecības produktiem un tās pārstrādes produkciju
	5,00 euro dienā

	Ar savvaļas produktiem
	3,00 euro dienā

	Ar mājsaimniecību amatniecības produkciju un ar kultūras un mākslas produkciju
	10,00 euro dienā

	Ar rūpnieciski ražotām precēm
	20,00 euro dienā

	Ar grāmatām un preses izdevumiem
	10,00 euro dienā

	Ar alkoholiskiem dzērieniem
	40,00 euro dienā

	Ar alu, fīzu, sidru, karstvīnu
	20,00 euro dienā

	Ar bezalkoholiskiem dzērieniem
	5,00 euro dienā


8. Norēķinu rekvizīti:
ĀDAŽU NOVADA DOME
Reģ. Nr. 90000048472
Gaujas iela 33A, Ādaži, Ādažu novads, LV-2164
Valsts kase konts Nr.LV43TREL9802419010000
Atzīme maksājumā: tirdzniecība amatnieku tirdziņā 04.09.2021.
9. Ādažu novadā deklarētās fiziskās personas, kas tirgo pašaudzētu lauksaimniecības produkciju, nodevu maksā 50% apmērā.
10. Juridiskas personas, kuru juridiskā adrese ir Ādažu novada administratīvajā teritorijā, nodevu maksā 70% apmērā.
11. Tirdzniecības vietas atļaujas nokārtošanai nepieciešama aizpildīta pieteikuma veidlapa (Pielikums nr.1), tirdzniecībai paredzētā sortimenta saraksts, īss apraksts un to fotogrāfijas (elektroniskā veidā).
12. Pieteikuma veidlapa pieejama vietnē www.adazikultura.lv 
13. Pieteikšanās tirdzniecībai jānosūta uz e-pastu elina@adazikultura.lv līdz 25. augustam.
14. Rēķins jāapmaksā rēķina norādītajā termiņā. Rēķina neatmaksāšanas gadījumā dalībnieks pie tirdzniecības netiek pielaists.  
15. Dalībnieks personīgi nodrošina savai tirdzniecības vietai nepieciešamo aprīkojumu. 
16. Daudzveidības nodrošināšanai viena veida produkcijas tirgotāju skaits būs ierobežots.
17. Starp tirdzniecības vietām tiks nodrošināta distance, kā arī maksimāli rūpēsimies, lai tirdzniecības apmeklētājiem būtu droša vide.
18. Tirgus atklātajā teritorijā un ielu tirdzniecībā jāievēro šādas drošības prasības:
· jāizvieto apmeklētājiem labi salasāmu informāciju par piesardzības prasībām;
· jānodrošina 2 metru attālums starp tirdzniecības vietām;
· jākontrolē un jāregulē apmeklētāju plūsma vietās, kur pastiprināti pulcējas apmeklētāji, piemēram, ejās, kur ieteicams organizēt vienvirziena plūsmu, pamatojoties uz Ministru kabinetā izskatītajiem grozījumiem Ministru kabineta 2020.gada 9.jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai”.
19. Rīkotāja nolēmumi attiecībā uz tirdzniecības dalībnieku atlasi un tirdzniecības vietu izkārtojumu ir galīgi un nav apstrīdami. Rīkotājam ir tiesības pēc saviem ieskatiem izvietot un līdz pasākuma sākumam mainīt dalībnieku izkārtojumu tirdzniecībai paredzētajās vietās.
20. Pasākuma laikā nav atļauta nekāda veida politiska reklāma.
21. Ja tirgotājs uz tirdziņu nav ieradies, samaksātā pašvaldības nodeva netiek atmaksāta.
22. Ja tirgotājs veic tirdzniecību vienā tirdzniecības vietā ar dažāda sortiments precēm, tad nodevas apmērs tiek noteikts pēc augstākās nodevas likmes.
23. Tirgotājam pēc pašvaldības pārstāvja pieprasījuma jāuzrāda šādi dokumenti:
23.1. saimnieciskās darbības reģistrāciju apliecinoša dokumenta kopija (fiziskai personai – apliecinājums, ka tā atbilstoši likumam „Par iedzīvotāja ienākuma nodokli” var nereģistrēties kā saimnieciskās darbības veicēja, kā arī nenodarbina citas personas); 
23.2. dokumentu kopija, kas apliecina tiesības iesaistīties pārtikas apritē, ja tirgo pārtikas preces;
23.3. licences (speciālās atļaujas) kopija, ja uzņēmējdarbības veidam nepieciešama licence;
23.4. zemes lietošanas tiesību apliecinoša dokumentu kopija, ja tirgo pašu ražotu lauksaimniecības produkciju (tikai fiziskas personas). Organizators par to jābrīdina iepriekš, izdarot atzīmi pieteikuma veidlapā.
24. Iebraukšana teritorijā no Gaujas ielas plkst. 8.30–9.30.
25. Tirdzniecības vietām ir jābūt iekārtotām līdz plkst. 10.00 
26. Novietot transportu blakus tirdzniecības vietai tehniski nav iespējams. 
27. Tirdzniecība no automašīnas nav atļauta.
28. Aizliegta patvaļīga tirdzniecības vietas iezīmēšana.
29. Aizliegts bojāt zālienus, zālājus, apstādījumus un ielas ietvju segumu, kā arī traucēt gājēju plūsmu.
30. Tirdzniecības laikā tirgotājs atbild par ugunsdrošības noteikumu, darba drošības noteikumu un sanitāro prasību ievērošanu tirdzniecības vietā.
31. Beidzot tirgošanos, tirdzniecības vieta jāatstāj sakopta un tīra.

Ādažu Kultūras centrs
Gaujas iela 33A, Ādaži, Ādažu novads, LV-2164
tālr. 67997171, elina@adazikultura.lv
www.adazikultura.lv, 




